CELEX: 62012TN0466
Language: sk
Date: 2012-10-23 00:00:00
Title: Vec T-466/12: Žaloba podaná 23. októbra 2012 — RFA International/Komisia

15.12.2012   
            
            
               SK
            
            
               Úradný vestník Európskej únie
            
            
               C 389/7
            
         Žaloba podaná 23. októbra 2012 — RFA International/Komisia
   (Vec T-466/12)
   2012/C 389/12
   Jazyk konania: angličtina
   
      Účastníci konania
   
   
      Žalobkyňa: RFA International, LP (Calgary, Kanada) (v zastúpení: B. Evtimov, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               čiastočne zrušil rozhodnutia Komisie C(2012) 5577 final, C(2012) 5585 final, C(2012) 5588 final, C(2012) 5595 final, C(2012) 5596 final, C(2012) 5598 final a C(2012) 5611 final z 10. augusta 2012 v rozsahu, v akom zamietajú vrátiť požadované sumy antidumpingového cla okrem tých súm, v prípade ktorých boli žiadosti zamietnuté ako neprípustné, keďže boli podané po uplynutí stanovenej lehoty,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na
               
                           —
                        
                        
                           nesprávnom právnom posúdení a zjavne nesprávnom posúdení, ktorého sa dopustila Komisia, keď rozhodla, že úplné odpočítanie predajných, všeobecných a administratívnych nákladov a ziskov z vývoznej ceny CHEMK Group bolo oprávnené a že pre výpočet vývoznej ceny (vrátane úprav vývoznej ceny) podľa článku 2 ods. 9 základného nariadenia (1) je irelevantné, či ide o jedinú hospodársku jednotku. V prípade, ak by Komisia naďalej trvala na odmietnutí tvrdenia žalobkyne o existencii jedinej hospodárskej jednoty, žalobkyňa uvádza, že takéto odmietnutie by takisto vychádzalo z nesprávneho právneho posúdenia a zjavne nesprávneho posúdenia.
                        
                     
         
               2.
            
            
               Druhý žalobný dôvod je založený na
               
                           —
                        
                        
                           zjavne nesprávnom posúdení, ktorého sa dopustila Komisia, keď rozhodla, že išlo o zmenu okolnosti v zmysle článku 11 ods. 9 základného nariadenia, v dôsledku ktorej bolo možné uplatniť inú metódu výpočtu konečného antidumpingového rozpätia. Žalobkyňa sa tiež odvoláva na z toho vyplývajúce porušenie článku 11 ods. 9 základného nariadenia, ktorého sa Komisia mala dopustiť, keď použila novú metódu, ktorá je odlišná od príslušnej metódy použitej pri pôvodnej kontrole.
                        
                     
         
      (1)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, s. 51).